கேள்வி: இசுக்காண்டியம்(III) சல்பைடு - தயாரிப்பு என்பது என்ன?
பதில்: உலோக சல்பைடுகள் பொதுவாக இரண்டு தனிமங்களையும் சேர்த்து வெப்பமூட்டுவதால் தயாரிக்கப்படுகின்றன. ஆனால் இசுக்காண்டியத்தைப் பொறுத்தவரை, இந்த தயாரிப்பு முறையில் இசுக்காண்டிய மோனோசல்பைடு (ScS) மட்டுமே கிடைக்கிறது. இசுக்காண்டியம்(III) ஆக்சைடை பாயும் ஐதரசன் சல்பைடு கீழ் 1550 பாகை செல்சியசு வெப்பநிலைக்கு அல்லது அதற்கு மேலாக கிராபைட்டு புடக்கலனில் இட்டு 2-3 மணிநேரத்திற்கு சூடுபடுத்தினால் Sc2S3 தயாரிக்கலாம். :Sc2O3 + 3H2S → Sc2S3 + 3H2O உயர் வெப்பநிலைகளில் இசுக்காண்டியம்(III) குளோரைடு சேர்மத்துடன் உலர் ஐதரசன் சல்பைடு வாயுவைச் சேர்த்து வினைபுரியச் செய்தும் இசுக்காண்டியம்(III) சல்பைடு தயாரிக்கலாம்: :2 ScCl3 + 3 H2S → Sc2S3 + 6 HCl